Source: http://www.epi.sk/zz/2009-213/znenie-20090701
Timestamp: 2019-07-19 10:40:49+00:00
Document Index: 12140738

Matched Legal Cases: ['§ 25', '§ 25', '§ 25', '§ 99', '§ 23', '§ 95', '§ 99', '§ 23', '§ 146', '§ 7', '§ 146', '§ 146']

213/2009 Z. z. Zákon, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení ni... | Aktuálne znenie
Hľadaj v 213/2009 ×
213/2009 Z. z.
Zákon č. 213/2009 Z. z.Zákon, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov
Čiastka 79/2009
Platnosť od 04.06.2009
Účinnosť od 01.07.2009 do17.04.2016
Zrušený 343/2015 Z. z. (nepriamo)
Aktuálne znenie 01.07.2009 - 17.04.2016
z 29. apríla 2009,
ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov
Zákon č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z., zákona č. 102/2007 Z. z., zákona
č. 232/2008 Z. z. a zákona č. 442/2008 Z. z. sa mení a dopĺňa takto:
1. V § 25 ods. 2 písm. a) sa vypúšťajú slová „ako 200 000 000 Sk a odo dňa zavedenia eura v Slovenskej republike rovná alebo vyššia“ a suma „6 000 000 EUR“ sa nahrádza sumou „3 000 000 EUR“.
2. V § 25 sa za odsek 2 vkladajú nové odseky 3 a 4, ktoré znejú:
„(3) Pri zadávaní zákaziek na poskytnutie neprioritných služieb uvedených v prílohe č. 3 podľa § 25 ods. 2 písm. b) a c) verejný obstarávateľ a obstarávateľ najmenej dva pracovné dni pred uverejnením výzvy na predkladanie ponúk podľa § 99 ods. 3 pošle úradu spôsobom podľa § 23 ods. 1 oznámenie o jej uverejnení. V oznámení o uverejnení výzvy na predkladanie ponúk uvedie
a) názov, adresu, identifikačné číslo organizácie (IČO), kontaktnú osobu, telefónne číslo, faxové číslo, elektronickú adresu, zatriedenie verejného obstarávateľa a obstarávateľa,
b) názov predmetu zákazky,
c) svoju internetovú stránku, na ktorej uverejní výzvu na predkladanie ponúk,
d) dátum uverejnenia výzvy na predkladanie ponúk na svojej internetovej stránke.
(4) Oznámenie o uverejnení výzvy na predkladanie ponúk vypracované a poslané podľa odseku 3 uverejní úrad vo vestníku najneskôr v deň uverejnenia výzvy na predkladanie ponúk uvedený v tomto oznámení podľa odseku 3 písm. d).“.
3. Doterajší text § 95 sa označuje ako odsek 1 a dopĺňa sa odsekmi 2 a 3, ktoré znejú:
„(2) Pri zadávaní zákaziek na poskytnutie služieb uvedených v prílohe č. 3 podľa odseku 1 verejný obstarávateľ najmenej dva pracovné dni pred uverejnením výzvy na predkladanie ponúk podľa § 99 ods. 3 pošle úradu spôsobom podľa § 23 ods. 1 oznámenie o jej uverejnení. V oznámení o uverejnení výzvy na predkladanie ponúk uvedie
a) názov, adresu, identifikačné číslo organizácie (IČO), kontaktnú osobu, telefónne číslo, faxové číslo, elektronickú adresu, zatriedenie verejného obstarávateľa,
(3) Oznámenie o uverejnení výzvy na predkladanie ponúk vypracované a poslané podľa odseku 2 uverejní úrad vo vestníku najneskôr v deň uvedený v tomto oznámení podľa odseku 2 písm. d).“.
4. V § 146 ods. 1 znie:
„(1) Úrad vykonáva kontrolu postupu zadávania zákaziek pred uzavretím zmluvy alebo rámcovej dohody a pri výkone kontroly pred ukončením súťaže návrhov na základe podnetu
a) verejného obstarávateľa, obstarávateľa alebo osoby podľa § 7 na výkon kontroly nimi zadávaných zákaziek,
b) Úradu vlády Slovenskej republiky,
c) z vlastného podnetu.“.
5. V § 146 sa za odsek 1 vkladajú nové odseky 2 a 3, ktoré znejú:
„(2) Kontrola sa začína v deň doručenia oznámenia o jej začatí kontrolovanému.
(3) Podnet na výkon kontroly postupu zadávania zákaziek podľa § 146 ods. 1 písm. a) musí byť doručený úradu najneskôr sedem pracovných dní pred uzavretím zmluvy alebo rámcovej dohody alebo pred ukončením súťaže návrhov.“.